Erba' snin wara li nħatar Prim Ministru tkellimna fil-qosor ma' Joseph Muscat bejn impenn u ieħor fi Brussell fejn reġa' mexxa laqgħat tal-Kunsill Ewropew. Għednielu li kellna għaxar mistoqsijiet diretti, li għalihom ridna tweġiba bi frażi waħda. Mhux faċli meta l-politiku mdorri jispjega d-deċiżjonijiet tiegħu. Iżda, rnexxielna. Iddeskrivili l-ewwel ġimgħa f'Kastilja, erba' snin ilu. Eċitanti u impenjattiva. Kont tgħid li se jkollok l-aqwa Kabinett fl-istorja. Għadek temminha? Ir-riżultati f'kull settur jitkellmu waħedhom Liema hi l-iktar miżura li temmen li għamlet differenza fl-aħħar erba' snin? Hemm wisq – imma t-traħħis fil-kontijiet tad-dawl u l-ilma laqtet lil kulħadd X'kienet l-iktar deċiżjoni diffiċli li ħadt? Ma kienx hemm waħda partikolari imma x'aktarx kienet is-serje ta' deċiżjonijiet li kelli nieħu waqt l-attentat ta' hijack fuq l-ajruplan tal-Air Afriqiyah L-iktar mument ta' sodisfazzjon? Il-ġurnata meta f'Malta daħlet l-Unjoni Ċivili għall-koppji omosesswali L-ewwel erba' snin ksibt iktar jew inqas milli stennejt? Ksibt dak li kont qed nistenna, fadal sena oħra, nittama li naqbeż l-aspettattivi Spikkajt għar-rispett internazzjonali li ksibt lejn pajjiżna. X'wassal għal dan? Dan wasal għax dejjem bqajt naħseb bħala Prim Ministru Malti f'forum internazzjonali fejn nifhem il-limitazzjonijiet tagħna mingħajr pretensjonijiet kbar però naf ukoll li għandna sehem daqs ħaddieħor X'differenza bejn l-avversarji Gonzi u Busuttil? Bejni u bejn Lawrence Gonzi kien hemm rispett X'inhi l-ikbar sfida għall-aħħar sena tal-leġiżlatura? Id-differenza bejn l-ewwel u l-aħħar sena mhux se tkun ir-ritmu tax-xogħol imma li dak li wettaqna nkunu qed nieħdu l-frott minnu U l-ikbar opportunità? Dak kollu li ksibna huwa biss in-nofs tat-triq li rridu nimxu flimkien